[{"text_idx": "#000003", "text": "Mae hyn oherwydd bod Sain Ffagan yn amgueddfa\u2019r bobl, lle rydyn ni\u2019n archwilio hanes gyda\u2019n gilydd trwy fywydau beunyddiol pobl."}, {"text_idx": "#000005", "text": "Saif yn nhiroedd castell hynod Sain Ffagan, plasty o\u2019r 16eg ganrif a roddwyd i bobl Cymru gan Iarll Plymouth. Dros yr hanner canrif diwethaf, ail-adeiladwyd dros hanner can adeilad gwreiddiol o wahanol leoliadau yng Nghymru ac o gyfnodau hanesyddol gwahanol yn y tir parc 100 erw hwn. Mae pob adeilad wedi ei ddal mewn amser ac mae\u2019n agor y drws i hanes Cymru gan gynnig cipolwg i\u2019r gorffennol."}, {"text_idx": "#000006", "text": "Cewch weld sut bu pobl Cymru yn byw, gweithio a hamddena. Mae\u2019r adeiladau sydd wedi eu hail-godi yn cynnwys ffermdai, rhes o fythynnod gweithwyr haearn, eglwys ganoloesol, ysgol Fictoraidd, capel a Sefydliad y Gweithwyr hyfryd."}, {"text_idx": "#000007", "text": "Mae gerddi Sain Ffagan ymhlith goreuon Cymru. Byddwch yn cerdded trwy erddi ffurfiol gosgeiddig castell Sain Ffagan neu weld gerddi\u2019r bwthyn a fyddai\u2019n dod a\u0302 bwyd i deuluoedd gweithio. Gellir gweld bridiau cynhenid o dda byw yn y caeau a\u2019r ffermdai ac mae arddangosiadau o dasgau ffermio bob dydd."}, {"text_idx": "#000008", "text": "Mae gweithdai hefyd lle bydd crefftwyr yn dal i arddangos eu sgiliau traddodiadol. Fel arfer bydd eu cynnyrch ar werth. Dewch i weld un o\u2019r gwneuthurwyr clocsiau olaf gweithredol yng Nghymru, neu\u2019r gof. Mae gwehydd sy\u2019n gweithio mewn melin o\u2019r 18fed ganrif a melinydd yn cynhyrchu blawd yn ei felin y\u0302d o\u2019r 19eg ganrif."}, {"text_idx": "#000009", "text": "Caiff ymwelwyr olwg ar dreftadaeth a diwylliant cyfoethog Cymru ac mae\u2019r Gymraeg i\u2019w chlywed bob dydd ymhlith crefftwyr a dehonglwyr."}, {"text_idx": "#000010", "text": "Mae Sain Ffagan yn ymfalchi\u0308o mewn darparu bwyd o ansawdd da sy\u2019n cael ei goginio ar y safle gan ddefnyddio cynhyrchion Cymreig lleol pryd bynnag y bo hynny\u2019n bosibl. Mae yna fwyty, dau gaffi, ystafell de a hyd yn oed siop pysgod a sglodion ar y safle."}, {"text_idx": "#000011", "text": "Gall y siopwr pwrpasol ddod o hyd i ystod gyffrous o gynhyrchion i weddu i bob oed a phoced yn Sain Ffagan, o emwaith, ategolion, bwyd a diod i ddeunydd ysgrifennu, llyfrau a theganau plant \u2013 a phopeth rhyngddynt."}, {"text_idx": "#000012", "text": "Mae parcio i gwsmeriaid Anabl yn rhad ac am ddim. Mae mynediad i gadeiriau olwyn yn bosibl i\u2019r rhan fwyaf o\u2019r safle. Fodd bynnag, oherwydd natur hanesyddol rhai o\u2019r adeiladau, gall fod yn anodd cael rhywfaint o fynediad. Ewch i\u2019w gwefan i gael manylion llawn."}]